Missä puhutaan?
Olohuone voisi olla paras paikka.
Sinun pitää luottaa minuun.
Luotankin.
Toivon vain, ettei tästä tarvitsisi puhua.
Etten olisi antanut hänen tai Mary Vaughnin ärsyttää minua.
Kadun kaikkea. -Lopeta.
Tuo juuri on ongelmana.
En osaa lopettaa. -Cal.
Miten Stu voi? -Ylpeys vain koki kolahduksen.
Lyöminen oli väärin. -Kaikkien teki mieli.
Minä pelkäsin, että hänellä oli ase. Hälytin apua vain sinun turvaksesi.
Suojelin Maddietä. -Tiedämme sen.
Se oli silti väärin. -Kukaan ei syytä sinua siitä.
En kaipaa anteeksiantoa.
Minä mokasin. Siirryn syrjään ravintolan toiminnasta ja kaikesta.
Järjestän kaiken.
Järjestä myös omat asiasi.
Syrjään ei tarvitse siirtyä.
Puhun aamulla piirikunnansyyttäjälle. Katsotaan sitten.
Me kaikki haluamme auttaa.
Minun pitää mennä kotiin.
Kello on jo paljon.
Minä voin viedä sinut.
Odota hetki.
Maddie, saat kyydin minulta.
Oli aika hurja ilta.
Niin oli.
Jutellaan huomenna.
Äidinkielen ja kirjallisuuden kanssa autan mielelläni,
mutta kemiaa en osaa. Luonnontieteet eivät ole minun juttuni.
On mahtavaa, että minut otettiin kurssille jo tänä vuonna.
Olen ylpeä sinusta.
Hei, tervetuloa kotiin. -Olettekin vielä hereillä.
Yritin kyllä patistella häntä nukkumaan.
Halusin vain kuulla, että Cal on kunnossa.
Hän toipuu kyllä. -Entä Maddie?
Hänellä on kaikki hyvin.
Jutellaanko lisää aamulla? Kaipaan lepoa.
Sopii. -Hyvä.
Hyvää yötä, äiti ja isä.
Olet rakas. -Kauniita unia, kultaseni.
Missä Cal on?
Helen hoiti hänet vapaaksi, ja Erik vei hänet kotiin.
Olisinpa ollut paikalla.
Milloin aioit kertoa, että Kathy on palannut?
En tiennyt. -Etkö?
Palasiko hän ilmoittamatta sinulle mitään? -En ole kuullut hänestä…
Miksi hän sitten on täällä ja tekee tällaista?
Mitä sinä… Anna tänne se!
Anna se puhelin! Mitä oikein teet?
En yhtään tiedä.
Kai tiedät, mitä pitää tehdä, jos hän ottaa yhteyttä?
Valmentaja Calin puhutaan saaneen potkut, mutta tappelusta en ole kuullut.
Uutinen leviää tänään. -Valkku ei tappele ikinä.
Hän suojeli minua. -Miltä?
Se oli sekava tilanne.
Kaikki selviää tänään. Älkää olko huolissanne.
Tietysti olemme. -Miten voimme auttaa?
Älkää antako ystävienne, hyvää tarkoittavienkaan,
vetää teitä negatiivisiin keskusteluihin.
Hoitakaa omat tehtävänne ja pitäkää huolta Katiesta.
Menen Calin luo. -Älä.
Ei nyt.
Kuningatar, me suojelemme prinsessaa ja puolustamme linnaa lohikäärmeiltä.
Tyhjennätte tiskikoneen. -Ja tyhjennämme tiskauslaitteen.
Hei sitten.
Uskomatonta, että valmentaja Cal sai potkut.
Miten Gabe ja muut pärjäävät?
Harlan tulee kai tilalle. Sinähän pidät hänestä.
Niin pidän. Hän vain ei ole pelannut ammatikseen.
Se tappelukin kuulostaa aika rajulta jutulta. Tosi harmi.
Äiti oli onnellinen, ja valkku alkoi oppia, mikä on tärkeää.
Hän kuunteli meitä ja alkoi pitää teatterista.
Ei ole sanottua, että he eroavat. -Se on mahdollista.
Cal ei ole samanlainen kuin isä.
Olisipa täällä joskus rauhallista. -Sinäkö kaipaat vähemmän draamaa?
Kaipaan vähemmän yllätyksiä. En halua yhtään yllätyksiä,
mutta minun pitää kuulemma hyväksyä, ettei tulos ole ikinä täydellinen.
Pitää puhua valkulle.
Äiti kielsi, ja juuri nyt häntä pitää uskoa.
Niin. Niinpä kai.
Kieltävistä äideistä puheen ollen. Pyysin Nellietä treffeille.
Hän suostui. Hetken kaikki oli hienosti.
Sitten rysähti. -Ai?
Hänen äitinsä kielsi meitä tapaamasta vaalien ja äitien vihanpidon takia.
Kurja juttu. Ansaitset onnea, aivan niin kuin äitikin.
Kiitos.
Eipä mitään.
Voisitko antaa vähän neuvoja?
En. Olen aina pelännyt rouva Lewisia.
Muistatko, kun hän hyppäsi paraatissa partiolaisten vaunuun vauhdissa -
kampaamaan Jacksonin hiuksia?
Hän hyppäsi jalalleni,
ja luulin hänen korkonsa naulaavan minut vaunuun ikuisiksi ajoiksi.
Oikeudessa hän näytteli niin, että sain rangaistuksen.
Hän oli kuin näyttämöllä.
Hän löytää pian uuden kiusattavan ja unohtaa sinut.
Sinä ja Nellie saatte olla rauhassa.
Niinpä. Valtavasti nollia.
En tarkoita nyt rahaa.
Miten ihmeessä et kertonut tästä minulle illalla?
Älä viitsi.
Oli vähän muuta mielessä. Oli Cal, oli Kathy,
eikä tuo tunnu oikein todelliselta.
Ehkä mietit, kerrotko minulle ollenkaan.
Ronnie Sullivan, oletko tosissasi?
Luuletko, että salaisin sen?
Shekin, joka voi mullistaa koko elämämme.
Totta. Muotoilin asiani huonosti.
Se vain tuntuu oudolta.
Ronnie.
Me vasta opettelemme yhteiseloa.
Ja…
Pyydän anteeksi.
Olisin itse voinut hoitaa asian paremmin.
Vaikka eilen illalla olikin paljon muuta.
Ryan.
Mukava yllätys. -Maddie.
Kiitos kauniista päivästä, jonka loihditte Frances-tädin kunniaksi.
Se oli ilo ja kunnia.
Annan tämän sinulle hänen puolestaan.
Pitäisikö pelätä sisältöä?
Esineitä ajalta, jolloin hoitola oli hänen kotinsa.
Osan voisi laittaa esille.
Kiva! Millaisia esineitä?
En itse asiassa katsonut. Laatikoita ja ohjelappuja on melkoisesti.
Osa on aika hankalia, ja kaikki pitää hoitaa.
Jäätkö siis tänne?
Niin ajattelin.
Moni varmasti ilahtuu, jos jäät.
Minusta onkin mukava ilahduttaa muita.
Neville, Grace, Collins ja äitini -
tarrautuvat sinuun, vaikka hyvästelevät tätisi.
Suurkiitos, että toit tämän.
Ilmoitan, jos täällä on aarre.
Mukavaa päivää.
Hei, Isaac. -Huomenta.
Rukoilin illalla monen puolesta, myös sinun.
Kiitos.
Siitä Bill-jutusta en kerro kenellekään mitään,
edes lapsilleni, ellet niin tahdo.
Kiitos.
Se on hankala juttu. En vielä tiedä, mitä haluan.
Sinä olet tässä tärkein.
Jos tarvitset apua tai tukea tai ihan mitä vain,
muista, että olen ystäväsi.
Ystäviähän sinulla tosin riittää.
Aina on tilaa uusille. -Huomenta.
Toithan jogurttijäädykkeet? -Vaniljaa ja hapankirsikkaa, kuten pyysit.
Hyvä. Maddie, minulla on asiaa, kun ehdit.
Mene vain, minun pitää palata.
Ihanaa päivää. -Kiitos samoin.
Vietä sinäkin mukava päivä. -Jos on pakko.
Mukava poika. -Niin on.
Älä vain pyydä minua taas valtuuston kokoukseen.
Tämä on mukavampaa.
Voi, ei olisi tarvinnut.
Eivät ne minulta ole.
TÄYTYY SELVITELLÄ AJATUKSIANI. CAL
En tajunnut, että tilanne vaatii kukkia.
Lähetin hänelle varmaan 15 viestiä.
Hän vastasi vain: "Ei nyt."
En pyydä kukkiasi.
Yritän vain saada sinut nauramaan. Saat tietysti itkeäkin,
mutta tehdäänkö se tuolla?
Voi ei.
Ei tarvitse kertoa kaikkea.
Tiedän sen verran, että eilinen oli järkyttävä -
sekä sinulle että Calille.
Olette molemmat minulle tärkeitä, ja tahdon auttaa.
Kumpikaan teistä ei tee siitä helppoa,
mutta ehdottaisin, että aloitat rentouttamalla lihaksesi.
Tunsin jännityksesi, kun käteni oli hartioillasi.
Voit valita vapauttavan itkun tai joogatuntini.
Päätä itse.
Miten löydät aina oikeat sanat?
Se on lahja.
Olen enemmän peloissani kuin surullinen.
Cal on salannut minulta asioita, ja se jäytää häntä.
Vahvat ihmiset eivät muista, ettei taakan jakaminen ole heikkoutta.
Aivan.
Tiedätkö, mikä auttaa? Työnteko.
Ei käy, pomo. Kakkosmiehenäsi en voi sallia sitä.
Ajatusten hukuttaminen ahkerointiin ei toimi.
Sinä pidät nyt vapaapäivän. -Ei se onnistu.
Maailma jatkaa radallaan. Kuu nousee ajallaan.
Ainoa ongelma on se, etten näe kaunista hymyäsi.
Usko pois.
Etkä mene kotiin passaamaan perhettäsi.
Mene jonnekin, jossa voit ilahduttaa pelkästään itseäsi.
Hyvä on.
Et edes osaa tehdä niin.
Huomenta.
Huomenta, pastori June. Oletko hankkinut koiran?
Tässä on Samson. Se on rescue-koira.
Onpa ihana. Tulepa.
Voi että. Miten joku on voinut luopua siitä?
Minulle se on lahja.
Olen etsinyt koiraa kävelykaveriksi työpäiviin.
Kaipaatko liikuntaa? -Lähinnä rauhaa.
Älä ymmärrä väärin. Pidän seurakuntalaisistani,
mutta moni heistä odottaa,
että olen tavattavissa ja käytettävissä kellon ympäri.
Se on varmasti raskasta.
Jotta jaksan palvella, tarvitsen välillä rauhaa ajatella.
Juuri nyt samastun teksteihin,
joissa Jeesus lähti viettämään aikaa yksin.
Et lähde kalaan, vaan kävelylle koiran kanssa.
Arvelin, että tauot ymmärretään paremmin, jos pidän niitä koiran takia.
Sielunpaimenelle olisi ehkä sopinut parhaiten paimenkoira,
mutta ihastuin tähän kaveriin, ja nyt meillä on mukavaa yhdessä.
Ehkä minäkin tarvitsen koiran.
Haluatko käyttää tätä?
Ei, en halua olla vaivaksi.
Tämä ei ollut papin neuvo,
vaan ystävän ehdotus.
Rauhoitutaan yhdessä.
Se olisi mukavaa.
Maltin menettäminen oli väärin, mutta kaikki karkaa nykyään käsistäni.
Maddie on huolissaan sinusta. Hän on soittanut monta kertaa.
Ymmärrän silti, että on tärkeää saada tunteet hallintaan -
eikä tehdä päätöksiä pelon tai vihan voimalla.
Tai adrenaliinin.
Haluan vain, että kaikki on täydellistä.
Se on hirveä taakka kannettavaksi. Täydellisyyttä ei ole.
En ikinä halua satuttaa ketään, mutta jotenkin -
aina käy niin.
Siksi elämä on katkeransuloista.
Juuri nyt tärkeintä on se,
ettei piirikunnansyyttäjä vie asiaa eteenpäin.
Stu kieltäytyy todistamasta ja katuu sitä, että yllytti sinua.
Voinko puhua hänelle? -Syyttäjällekö?
Stulle. -Huono ajatus.
Ihailtavaa kyllä, mutta se vain rohkaisisi häntä.
Haluan toimia oikein. -Tee niin jotenkin toisin.
Sain vastauksen. Se vain ei ole se, mitä toivoin.
Kyllä tämä tästä.
Sinäkin olet rakas, isä, mutta jään tänne.
Selvä. Jutellaan pian.
Onko kaikki hyvin?
Ei ole tarkoitus vakoilla. Olethan kunnossa?
Välillä tulee ikävä isää.
Ymmärrän. Isäsi on varmasti hieno mies.
Niin on.
Laitan Nassukan nukkumaan ja käyn suihkussa.
Pitäisitkö häntä silmällä? -Voin tehdä enemmänkin.
Olet ihana.
Tuletko minun syliini? Hei vain, murunen.
Tiedätkö mitä?
Meillä kahdella on sama biologinen isä.
Halusin kertoa sen, koska olet minusta tosi kiva tyyppi.
Sen olet varmasti perinyt äidiltäsi.
Voi, Ronnie.
Et usko, miten hienoa on nähdä sinut.
Liian pitkästä aikaa.
En ollut varma, ilmaannutko paikalle.
Onneksi numerosi oli vielä tallella.
Jillian, ruisviski jäillä tälle upealle miehelle.
Lempijuomani on voinut vaihtua tällä välin.
Voi, Ronnie.
Kathy.
Miksi hitossa palasit?
Tulin tietenkin neiti Francesin poismenon takia.
Vanhan kunnon neiti Francesin.
Et siis aio jäädä?
En tiedä vielä.
Mitä oikein haluat?
Enkö saa kaivata isoveljeäni?
Älä ala pelata pelejäsi.
Miksi tulit? Ja mikä se rengasjuttu oli?
Älä jaksa. Maksan sen kyllä. Hän ei ikinä maksaisi minulle.
Tiesin, ettei Dana Sue suostuisi tapaamaan minua,
ja halusin muistuttaa, mitä ajattelen hänestä -
ja siitä, että hän varasti Sullivan'sin minulta.
Sitä vanhaa juttua ei aleta muistella.
Palaa takaisin Georgiaan, ja pian.
Vaikka heti juotuasi.
Tapasin Annien.
Hautajaisten jälkeen.
Hänestä on kasvanut viehättävä.
Sanon tämän uudelleen,
ja nyt kannattaa kuunnella.
Pysy kaukana tyttärestäni.
Hän ei tunne sinua eikä tarvitse oppiakaan tuntemaan.
Kosiko Erik? -Ryaniltako?
Oikein.
Hyvänen aika.
Hetkinen. Odottakaas nyt vähän.
Sormus on rasiassa. Erik ei sanonut töissä mitään.
Ryankaan ei vihjannut mitään.
Mitä vastasit?
Ryanille sanoin, että minun pitää miettiä,
ja Erikille -
en kertonut vielä mitään.
Onko se reilua?
Kummalle? -Kummallekaan.
Se, että pitää miettiä, kertoo jo jotakin.
Tällaisia ratkaisuja ei tehdä hätiköiden. On järkevää harkita.
Paitsi jos sydän puhuu.
Tuo ilme kertoo, että sydämelläsi on asiaa.
Se sanoo, että teidän pitää olla hiljaa. Sormus tänne.
Emme halua pahentaa tilannetta. -Ei se tästä pahene.
Välitän Erikistä todella paljon.
Paljon enemmän kuin osasin odottaa tai mihin olin varautunut.
Ryan taas…
Ryan on aina ollut sydämessäni.
Ymmärrän. On vaikeaa, kun elämässä on kaksi hyvää miestä.
Sinun on tehtävä päätös.
Ehkei juuri nyt.
Eikö?
Vaikutat… Vaikutit onnelliselta Erikin kanssa.
Saanko sanoa suoraan?
Oletko ollut onnellinen Erikin kanssa paria viikkoa kauempaa?
San Franciscossa meni hyvin. Enimmäkseen.
Siitä on todella kauan.
Siksi minun täytyykin miettiä.
Älkääkä uskaltako edes ajatella tätä Erik Whitleyn läsnäollessa -
ennen kuin annan luvan.
Asia selvä.
Dana Sue, sinun vuorosi hukuttaa murheesi.
Sinun asiasi taisi jäädä kesken. -Ei.
En sano enempää enää tänään.
Hyvä on sitten.
Kerroin Ronnielle yllätysshekistä.
Innostuiko hän?
Ei. Hän suhtautui omituisesti.
Hän syytti minua salailusta.
Milloin kerroit? -Tänä aamuna.
Sitten ymmärrän reaktion. -Illalla oli muuta.
Anteeksi. -En tarkoita sitä.
Ronnie on kipuillut sen kanssa, ettet luota häneen.
Hän toivoo enemmän sananvaltaa suhteessanne.
Ei ihme, että hän harmistui.
Mitä aiotte tehdä rahalla?
Annien opiskelurahasto on tärkein, mutta sen enempää emme ole puhuneet.
Koko juttu tuntuu yhä aika epätodelliselta.
Miksi Frances jätti sinulle rahaa?
Sitä olen yrittänyt miettiä.
Mitä mietit Kathysta?
Onko hän ottanut yhteyttä järkevämmin?
Siitä pitäisi kertoa poliisille. -Ronnie meni kysymään, mitä Kathy haluaa.
Hoidan rengasjutun mieluummin itse -
ja toivon, että tulee pyörremyrsky ja vie hänet pois.
Niin pahoille noidille käy. -Tai sitten he jäävät talon alle.
Sekin sopii. -Älähän innostu.
En halua hakea ketään putkasta ihan pian.
Anteeksi, Maddie.
Ei haittaa. Kerroin Junellekin, että…
Oletko käynyt Junen puheilla?
Epävirallisesti. Kävelytimme Samsonia.
Ketä? -Hänen koiraansa.
Mitä siis kerroit hänelle?
Kerroin, että minua turhauttaa.
Teille voin kertoa, että minua myös pelottaa ja suututtaa.
Miten jouduin yhdestä räjähdysherkästä suhteesta toiseen?
Ei niitä kahta suhdetta voi verrata toisiinsa.
Pelkään, että tässä käy samoin.
Minun täytyy selvittää asia itseni ja lasten takia.
Me olemme sinun ja lasten tukena.
Kiitos.
Miksi Frances-neiti jättäisi sinulle rahaa?
Sitä mekin mietimme.
Tärkeintä tässä on se,
että nyt voit lähteä opiskelemaan melkein minne haluat.
Niinkö paljon rahaa on? -Frances omistautui opetustyölle.
Toivon, että hän tanssii enkelten kanssa kantrin tahtiin -
tietäessään, että pääset hyvään kouluun.
Vaikka länsirannikolle. -Ei nyt riehaannuta.
Tai hyvään taidekouluun.
Ehkä jotakin käytännönläheisempää Francesin muiston kunniaksi.
Tässä pitää ilmeisesti selvittää vielä kaikenlaista.
Kiitos, että kerroitte.
Kiitos, kun puhuit minusta kauniisti adoptiotoimistolle.
Olisin voinut puhua sille naisparalle puoli päivää -
siitä, miten hyvä olet Ashleyn kanssa.
Milloin hyväksyntä mahtaa tulla?
Sitä ei voi tietää. Kärsivällisyys on tässä prosessissa tärkeintä.
Totta.
Voin häätää hänet.
Ei tarvitse.
Bill. -Maddie.
Trotter, eikö niin?
Niin. Hauska tavata, Bill.
Anteeksi, että häiritsen työpäivääsi, mutta on parempi, etten tule kotiisi.
Mistä haluat puhua?
Calista.
Minulla oli epäilykseni alussa,
mutta hän osoittautui oivalliseksi valmentajaksi,
ja koulun johtokunta on nyt kohdellut häntä väärin.
Kiitos.
Olen aina tullut Mary Vaughnin kanssa paremmin toimeen kuin sinä.
Voisi olla hyödyksi, jos minä ehdottaisin hänelle -
Calin erottamisen uudelleenharkintaa.
Minulle itsellenihän asialla ei ole väliä,
kun Tyler ei enää halua pelata.
Siis mitä?
Heippa.
Hei, Noreen.
Teillä on kiire, mutta Isaac, onko hetki aikaa?
On, mutta odota vähän.
Tule tänne, niin voitte jutella.
Voinko tulla? -Tietysti.
Tule syliin.
Tilaus on valmis!
Onko kaikki hyvin? -Otit väärät avaimet.
Nassukka on itkeskellyt koko aamun.
Ajattelin lähteä ajelulle, jotta hän nukahtaisi, mutten voinut.
Hyvä niin. Väsyneenä ei pidä ajaa autoa.
Ehkä niin, mutta vauvan pitää nukkua myös minun ja Isaacin takia.
Ei tässä hätää. Paitsi väärät avaimet.
Sairaanhoitajana tiedän, että tämä vaihe kuuluu vauvan kehitykseen,
mutta väsyneenä äitinä en keksi enää mitään.
Onko sinulla keinutuoli? -Kovassa käytössä.
Entä kapalointi? -Ei auta.
Nyt tehdään näin. Laita vauva takaisin vaunuihin.
Bailey kävelyttää häntä 20 minuuttia ja sen jälkeen Erik toiset 20 minuuttia.
Sitten on minun vuoroni, ja Isaac vie hänet kotiin.
Sinä saat nukkua ainakin tunnin.
Väsynyt äiti ja itkuinen vauva on huono yhdistelmä.
En voi pyytää teiltä sellaista.
Et pyytänytkään. Me tarjouduimme.
Me autamme aina, kun tarvitaan, kunnes hankala vaihe on ohi.
Haluan halata teitä. -Sitten, kun jaksat.
Kiitos. Asetuhan sinne.
Tämä on Frances-tädiltä sinulle.
Kuvia meistä teini-iässä, muistoesineitä juhlista kartanossa.
Kaikkea sellaista. -Kiitos, kun toit sen.
En tullut painostaakseni sinua vastaamaan.
Nyt on minun vuoroni odottaa sinua.
Meillä oli joskus suuria suunnitelmia.
Puhutaan siitä, millaisia ne suunnitelmat nyt olisivat.
Vuosia on kulunut, ja olemme olleet enimmäkseen erossa.
Ymmärrän.
Suurin ero suunnitelmissamme on aina ollut lasten hankkiminen.
Haluatko nyt lapsia?
Haluan.
Anteeksi, että minulla kesti näin kauan ymmärtää se.
Sen kauneus.
En kerro tätä satuttaakseni -
tai rangaistakseni sinua,
mutta minun on pakko kertoa.
Meillä oli lapsi.
Hetken aikaa.
Hän sai alkunsa, kun viimeksi olit täällä.
Sain keskenmenon ennen kuin ehdin kertoa sinulle.
Menetyksen jälkeen,
koska olit lähtenyt, taas,
ja olin sanonut, että juttumme oli ohi,
tuntui turhalta aiheuttaa sinulle tuskaa kertomalla siitä.
Jouduit kokemaan sen yksin. -En ollut yksin.
Sain osakseni myötätuntoa,
tukea -
ja rakkautta.
Olisin tullut takaisin.
En voinut tietää.
Sanot haluavasi lapsia.
Sitten sinun on ymmärrettävä,
että mahdollisuuteni tulla raskaaksi -
ja viedä raskaus loppuun asti -
ovat pienet.
Joten -
se saattaa muuttaa suunnitelmiasi.
Cal.
Löysit minut.
Puhu minulle.
Kerro kaunistelematta. Tämä on turvallinen tila.
Kaikki pysyy luottamuksellisena.
Missä olet tuollaista oppinut?
Käyn Vernonin vetämässä sotaveteraanien traumaryhmässä.
Kävin kerran vastaavassa jutussa.
En vapaaehtoisesti. Ystäväni Jodie pakotti minut sinne.
Se vaatii työtä. -Jota en tehnyt.
Kipu aiheuttaa epäterveitä päätöksiä.
En edes myöntänyt tuntevani kipua.
Kuvittelin olevani fiksu ja tehokas.
Suljin raivon ja hämmennyksen oven taakse ja telkesin oven niin lujasti,
etten uskonut saavani sitä enää auki. -Lukot on avattava.
Jotta voi elää ja rakastaa.
Se on kova paikka, koska samalla voi päästää ulos riivaajat.
Niistä on tullut lukkojen takana entistä isompia ja rumempia.
Ne pahenevat odotellessaan pimeydessä.
Ne voi kesyttää vain tuomalla ne ulos valoon.
Nimeämällä ne. Oppimalla tuntemaan ne.
Kukistamalla ne.
Tällaisen pitäisi olla ohi jo. -Miksi?
Milloin emme enää tarvitse apua tai halua ymmärtää itseämme paremmin?
Tai kaipaa ystävien tukea? -Satutin niitä, joita yritin suojella.
Niitä, joita rakastan, ja jotka eivät enää rakasta minua.
Sinun pitäisi tuntea Maddie paremmin. Samoin meidät muut.
Ennen kaikkea sinun pitäisi tuntea itsesi paremmin.
Miksi suostuin tapaamaan sinut hautausmaalla?
Tämä tekee paikasta vähemmän pelottavan.
Tämä on turvallisin tapaamispaikka -
siihen asti, kunnes äiti tajuaa, että tapaamiskielto on liioittelua.
Äiti on itsepäinen. -Tulet siis äitiisi.
Voi kestää kauan ennen kuin hän muuttaa mielensä.
Minun täytyy saada nähdä sinut -
ja suudella sinua.
Onko täällä varmasti turvallista?
Haamut eivät juoruile.
Olisipa se äänestys jo ohi.
Samaa mieltä, monesta syystä.
Anteeksi. Tämä on varmasti kurjaa teidän perheelle.
Vain sillä on väliä, että me kaksi selviämme.
Pitää vain olla varovainen ja ovela loppukesän ajan.
Sitten alkaa koulu, ja meidän on helpompi tavata enemmän.
En ole ikinä odottanut koulun alkua näin.
Katsoisit sen kanssani. Sinähän tykkäät John Leguizamosta.
Katsotaan siis John Wickit eikä Romeota ja Juliaa.
Ty.
Nyt äiti paljastaa rakastavansa Moulin Rougea.
Onko siinä perää, ettet halua enää pelata baseballia?
Nyt minä vien astiat takapihalle kuivattavaksi.
Älä.
Ei hätää, en ole vihainen.
Haluaisin vain tietää.
En tajunnut asiaa itsekään ennen Frances-neidin juhlia.
Sinulla on sen jälkeen ollut kiireitä. Ei ole tullut tilaisuutta kertoa siitä.
Isäsi tiesi. -Häneltäkö kuulit?
Isä kävi muissa asioissa ja mainitsi siitä.
Anteeksi, että kuulit häneltä.
Hän jankutti juhlissa siitä, miten voisin päästä sarjatasolle.
Minä vain möläytin haluavani lopettaa. Samalla tajusin, että se on totta.
Minäkin järkytyin. -Milloin sinä sait tietää?
Juhlissa, mutta ei ollut minun asiani kertoa sinulle.
Vai mitä? -Niin.
Lopetatko tosiaan?
Luulisin.
Selvä.
Se on iso päätös. -Tiedän.
Se kuitenkin tuntuu oikealta.
Se on tärkeintä.
Te voitte molemmat kokeilla uusia asioita ja tehdä uusia valintoja.
Niin tuossa iässä kuuluukin tehdä.
Kiitos, äiti.
Salailu sen sijaan ei kuulu mihinkään ikään.
Ei ollut tarkoitus salailla. -Tiedän.
Odotan silti selkeää ja avointa viestintää koko ajan kaikilta.
Sovittu. -Kiitos.
Onko kaikki kunnossa?
Tietysti on. Meillä on aina.
Meidän pitää puhua vielä yhdestä jutusta.
Jos Ty lopettaa urheilun, hänen kuntonsa romahtaa.
Niinkö?
Jatkan kyllä käden kuntouttamista.
Käsivarren vahvistamiseksi -
sinun pitäisi kuivata astiat.
Kaikki astiat.
Yksin, joka ilta.
Niinkö? -Niin.
Joka ilta.
Selvä. -Nyt saat kärsiä.
Se oli vahinko. -Kannattaa varoa.
Kaksi yhtä vastaan!
Bill.
Bill Townsend, sinäkö siinä?
Sinähän se olet. Onpa mukava nähdä.
Niin varmasti onkin,
mutta minun on nyt tunnustettava, etten muista, mistä tunnemme toisemme.
Ei se mitään, viime kerrasta on aikaa.
Olimme koulukavereita.
Mahdotonta.
Olet aivan liian nuori ollaksesi minun koulutoverini.
Sinä se tiedät, mitä sanoa. Olen tosiaan pari vuotta nuorempi.
Ja olin ujo siihen aikaan.
Itse näytät upealta vieläkin.
Jaa, no. Ystävällisesti sanottu.
Kathy.
Kathy… -Boseman.
Oletko aina asunut Serenityssä?
En todellakaan.
Muutin pois ja näin maailmaa.
Mikä sai sinut palaamaan?
Rakas ystäväni menehtyi. Frances Wingate.
Me kaikki rakastimme Frances-neitiä.
Saanko tarjota juoman hänen muistokseen?
Voisimme vaihtaa kuulumisia.
Sopii hyvin.
Ovatko lapset kotona?
Eivät. Äiti vei heidät pirtelölle.
Vanha tapa, jonka tarkoitus oli tarjota minulle tauko.
Lähdin kuitenkin aina mukaan, koska siellä oli hauskaa.
Äiti opetti Tyn juomaan pillillä kahvipirtelön avulla.
Äitisi järjesti meille keskustelurauhan.
Äiti on mielestään suurin ihailijasi.
Annan hänen luulla niin.
Haluatko jatkaa?
Haluan.
Minulla on kuitenkin kysyttävää.
Täysin ymmärrettävää.
Yritän miettiä, mitä on tapahtunut ja mitä ajattelen siitä.
Eniten minua vaivaa tunne,
että olet salannut minulta jotakin alusta asti.
Se jokin tyrmäsi meidät nyt aivan yllättäen.
Olenkin salannut jotakin.
Todellisen minäni.
Ensitapaamisestamme asti -
halusin olla kaikkea, mitä tarvitset.
En vain ollut.
Vielä.
Olen siis yrittänyt pysytellä vauhdissa mukana -
ja olla sellainen,
millaisen kuvan olin itsestäni luonut.
Putosin kyydistä.
Miksi teit niin?
Vaiston ohjaamana.
Tavan vuoksi.
En ymmärrä itsekään vielä.
En tiedä.
Mitä nyt tapahtuu?
Selvitän asiat itselleni.
Jos jaksat olla kanssani kärsivällinen,
lupaan tehdä kotiläksyni, niin että kaikki järjestyy.
Minunkin täytyy tehdä kotiläksyni.
Sinun ei tarvitse muuttua minun vuokseni.
Ei sinun vuoksesi.
Vaan minun.
Istutaanko vierekkäin läksykerhossa? Tehdään kumpikin omia läksyjämme.
Sano suoraan.
Emme ole nähneet moneen päivään. Jokin on vialla.
On ollut kaikenlaista. Kaikki on vähän sekavaa.
Anteeksi, etten ole pitänyt yhteyttä.
Helen.
Kertoisit nyt.
Voit kertoa minulle ihan mitä vain.
Ryan kosi minua.
No?
Minä…
Sanoin harkitsevani asiaa.
Vai niin.
Se tieto riittää minulle.
Tekstitys: Mari Harve